Raphael Simon Ndingi Mwana a'Nzeki

**Raphael Simon Ndingi Mwana a'Nzeki** (1931–2020) var en katolsk erkebiskop av Nairobi.
## Liv og virke
### Bakgrunn
Raphael Simon Ndingi Mwana a'Nzeki begynte på *Kiserian Seminary* etter å ha fullført grunnskoleutdanningen. Ndingi tok Cambridge School Certificate privat og oppnådde utmerkede resultater.
### Prest
Ndingi Mwana a'Nzeki ble ordinert til prest den 31. januar 1961 av den irskfødte erkebiskop John Joseph McCarthy C.S.Sp. i Nairobi. Han arbeidet i sjelesorgen i Makadara og Nairobi og studerte ved *St. John Fisher College* i Rochester i delstaten New York i USA der han tok grader i politologi og historie. Han var generalsekretær for utdanningskommisjonen i Den katolske bispekonferanse i Kenya.

### Biskop av Machakos
Den 29. mai 1969 ble han utnevnt til den første biskopen av Machakos av pave Paul VI. Han ble ordinert til biskop av Paul VI selv. De medkonsekrerende var erkebiskop Sergio Pignedoli, sekretær for Kongregasjonen for folkenes evangelisering, og Emmanuel Kiwanuka Nsubuga, erkebiskop av Kampala i Uganda. 
### Biskop av Nakuru
Han ble utnevnt til den første biskop av Nakuru den 30. august 1971.
### Koadjutorerkebiskop, så erkebiskop, av Nairobi
Den 14. juni 1996 utnevnte pave Johannes Paul II ham til koadjutor for Maurice Michael Otunga, erkebiskop av Nairobi, og etterfulgte ham den 21. april 1997. 

Erkebiskop Ndingi var en av geistlige som spilte en aktiv rolle i kampen for gjeninnføring av flerpartidemokrati i Kenya. Selv om han var moderat og prøvde å unngå å hisse opp offentligheten mot regjeringen, tvang grusomhetene begått av det undertrykkende Daniel arap Moi-regimet ham til å offentlig fordømme myndighetene.) Han er best husket for å ha motarbeidet KANU-regjeringens direktiv som tvang velgerne til å stille seg i kø bak sin foretrukne kandidat (Mlolongo) og for å ha konfrontert provinsadministrasjonen og politiet for deres rolle i politiske sammenstøt i 1992, da 2000 mennesker rapporteres å ha dødd. 

Han var et mangeårig medlem av den kenyanske bispekonferanse, og fungerte som president fra 1982 til 1988, og spilte en sentral rolle i kampen mot AIDS i Kenya.

Erkebiskop Ndingi Mwana a'Nzeki fratrådte den 6. oktober 2007 på grunn av sin høye alder, og samtidig utnevnte paven John Njue til hans etterfølger.

### Død
Erkebiskopen døde i Nairobi den 30. mars 2020 etter lang tids sykdom. Hans død ble bekjentgjort av kardinal John Njue, som oppfordret folk til å «be for hans sjels hvile». President Uhuru Kenyatta hyllet Ndingi som en «truth soldier» og «a loving man».

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Pave Benedikt XV (1854–1922) *1907
* Pave Pius XII (1835–1958) *1917 
* Kardinal Eugène-Gabriel-Gervais-Laurent Tisserant (1884–1972) *1937 
* Pave Paul VI (1897–1978) *1954
* Erkebiskop *Raphael S. Ndingi Mwana a'Nzeki* (1931–2020) *1969 

## Referanser